《古柏行》
宋代·许及之

太华山头有古柏，宿柯成铜根化石。自从出地受雪霜，直到于化几千尺。

向来移种向中州，挽之不动艰万牛。根连玄圃渗七泽，凤凰将雏鸣上头。

春草寒花几衰歇，枯蔓朽株风屡拔。岿然此柏安如山，匝地清阴覆椒樾。

不辞孤立成大厦，匠石踌蹰少须暇。

作者简介：许及之（？～一二○九），字深甫，温州永嘉（化浙江温州）人。孝宗隆兴元年（一一六三）进士。淳熙七年（一一八○）知袁州分宜县（明正德《袁州府志》卷六）。以荐除诸军审计，迁宗正簿。十五年，为拾遗。光宗受禅，除军器监、迁太常少卿，以言者罢。绍熙元年（一一九○）除淮南东路运判兼提刑，以事贬知庐州。召除大理少卿。宁宗即位，除吏部尚书兼给事中。以谄事韩侂胄，嘉泰二年（一二○二）拜参知政事，进知枢密院兼参政。韩败，降两官，泉州居住。嘉定二年卒。